CELEX: 62008CA0115
Language: da
Date: 2009-10-27 00:00:00
Title: Sag C-115/08: Domstolens dom (Store Afdeling) af 27. oktober 2009 — Land Oberösterreich mod ČEZ as (anmodning om præjudiciel afgørelse fra Landesgericht Linz — Østrig) (Søgsmål med påstand om forbud mod at forårsage skadevirkninger eller risiko for skadevirkninger på fast ejendom hidrørende fra et atomkraftværk beliggende i en anden medlemsstat — forpligtelse til at tåle skadevirkninger eller risiko for skadevirkninger foranlediget af anlæg, der er godkendt af myndigheder i domstolslandet — mangel på hensyntagen til godkendelser udstedt i andre medlemsstater — ligebehandling — princippet om forbud mod forskelsbehandling på grundlag af nationalitet inden for Euratom-traktatens anvendelsesområde)

19.12.2009   
            
            
               DA
            
            
               Den Europæiske Unions Tidende
            
            
               C 312/5
            
         Domstolens dom (Store Afdeling) af 27. oktober 2009 — Land Oberösterreich mod ČEZ as (anmodning om præjudiciel afgørelse fra Landesgericht Linz — Østrig)
   (Sag C-115/08) (1)
   
   (Søgsmål med påstand om forbud mod at forårsage skadevirkninger eller risiko for skadevirkninger på fast ejendom hidrørende fra et atomkraftværk beliggende i en anden medlemsstat - forpligtelse til at tåle skadevirkninger eller risiko for skadevirkninger foranlediget af anlæg, der er godkendt af myndigheder i domstolslandet - mangel på hensyntagen til godkendelser udstedt i andre medlemsstater - ligebehandling - princippet om forbud mod forskelsbehandling på grundlag af nationalitet inden for Euratom-traktatens anvendelsesområde)
   2009/C 312/06
   Processprog: tysk
   
      Den forelæggende ret
   
   Landesgericht Linz
   
      Parter i hovedsagen
   
   
      Sagsøger: Land Oberösterreich
   
      Sagsøgt: ČEZ as
   
      Sagens genstand
   
   Anmodning om præjudiciel afgørelse — Landesgericht Linz — fortolkning af principperne om frie varebevægelser, etableringsfrihed, forbud mod forskelsbehandling på grundlag af nationalitet og loyalitet — nationale bestemmelser, hvorefter der kun kan anlægges erstatningssøgsmål i tilfælde af forstyrrelser fra installationer, der har fået en administrativ godkendelse — begrænsning af anvendelsen af denne bestemmelse til kun at omfatte tilladelser, der er udstedt af de nationale myndigheder, hvilket indebærer, at der findes mulighed for at anlægge et negatorisk søgsmål i tilfælde af forstyrrelser fra et anlæg, der er beliggende på en medlemsstats område — atomkraftværket i Temelín
   
      Konklusion
   
   
               1)
            
            
               Princippet om forbud mod forskelsbehandling på grundlag af nationalitet inden for Euratom-traktatens anvendelsesområde er til hinder for anvendelsen af en medlemsstats lovgivning, såsom den i hovedsagen omhandlede, ifølge hvilken en virksomhed, der har de nødvendige administrative godkendelser for at drive et atomkraftværk beliggende på en anden medlemsstats område, kan være genstand for et retligt negatorisk søgsmål med påstand om ophør med skadevirkninger eller risiko for skadevirkninger på naboejendommene, som hidrører fra dette anlæg, hvorimod virksomheder, der har et industrianlæg beliggende i den medlemsstat, som er domstolslandet, og der har opnået en administrativ godkendelse, ikke kan være genstand for et sådant søgsmål og kun kan udsættes for et søgsmål med påstand om erstatning for de lidte skader på naboejendommen.
            
         
               2)
            
            
               Den nationale ret skal i videst muligt omfang fortolke den nationale lovgivning, den skal anvende, i overensstemmelse med fællesskabsrettens krav. Hvis en sådan overensstemmende anvendelse ikke er mulig, har den nationale ret pligt til at anvende fællesskabsretten fuldt ud og til at beskytte de rettigheder, som fællesskabsretten tillægger private, idet den om fornødent skal undlade at anvende enhver bestemmelse, der i den konkrete sag ville føre til et resultat, der er i strid med fællesskabsretten.
            
         
      (1)  EUT C 142 af 7.6.2008.